Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 3. számú melléklet a 75/2005. (IX. 29.) GKM–KvVM együttes rendelethez
Paragraph Index: 239

1. Bevezetés 1.1. Ez a melléklet a vizsgált motor által kibocsátott gáznemû és részecskékbõl álló szennyezõanyagok mennyiségének meghatározási módszerét írja le. Két vizsgálati ciklus leírását tartalmazza, amelyeket az 1. számú melléklet 1. szakaszában foglaltak szerint kell alkalmazni: - az NRSC ciklus (stacionárius teszt mobil gépekhez és berendezésekhez), amelyet az I., II., III/A szabályozási lépcsõben és az állandó fordulatszámú motorok esetében, továbbá a III/B és IV. szabályozási lépcsõben a gáz-halmazállapotú szennyezõanyagok esetében kell alkalmazni; - az NRTC ciklus (dinamikus teszt mobil gépekhez és berendezésekhez), amelyet a III/B és IV. szabályozási lépcsõben az állandó fordulatszámú motorok kivételével minden motornál a részecske kibocsátás meghatározásához kell alkalmazni; - belvízi hajók motorjánál az ISO 8178-4:2001[E] és az IMO MARPOL 73/78, VI melléklet (NOx Code) szerinti vizsgálati eljárást kell alkalmazni; - vasúti motorkocsik meghajtó motorjai esetében a III/A és III/B szabályozási lépcsõben NRSC ciklust kell használni a gáz-halmazállapotú és a részecske kibocsátás meghatározásához; - vasúti mozdonyok meghajtó motorjai esetében a III/A és III/B szabályozási lépcsõben NRSC ciklust kell használni a gáz-halmazállapotú és a részecske kibocsátás meghatározásához. 1.2. A vizsgálatot próbapadra szerelt, motorfékpaddal összekapcsolt motorral kell végezni. 1.3. Mérési módszer A kipufogógáz mérés kiterjed a gáz-halmazállapotú szennyezõkre (szén-monoxid, szénhidrogének és nitrogén-oxidok) és a részecskékre. Kiegészítésként gyakran használnak széndioxidot keresõgázként a rész- vagy teljesáramú hígítórendszer hígítási arányának meghatározásához. Célszerû a széndioxid mérése minden esetben, mert kiváló eszköz a vizsgálat alatt esetleg fellépõ mérési problémák észrevételéhez. 1.3.1. NRSC-teszt Üzemmeleg motoron, egymást követõ, elõírt üzemi pontokban, a kezeletlen kipufogógázból vett folyamatos minta alapján meg kell határozni az 1.3. pont szerint kipufogógáz összetevõk mennyiségét. A vizsgálati ciklus fordulatszám-nyomaték értékekkel meghatározott vizsgálati fázisok sorozatából áll, amelyek lefedik a dízelmotor tipikus üzemi tartományát. Minden vizsgálati fázisban meg kell határozni a gáznemû szennyezõanyagok koncentrációját, a kipufogógáz áramot és a motor teljesítményét, és súlyozni kell a mért értékeket. A részecske mintát kondicionált levegõvel hígítani kell. A teljes teszt eljárás során egy mintát kell venni és azt megfelelõ szûrön kell gyûjteni. Alternatív megoldásként minden egyes vizsgálati fázisban külön szûrõn lehet mintát venni, és ezekbõl számítani a teszt súlyozott eredményét. E melléklet 3. függelékében leírt módon kell minden szennyezõ komponensre a g/kWh értéket számítani. 1.3.2. NRTC teszt Az elõírt tranziens teszt ciklust, amely a nem közúti mozgó gépekbe szerelt motorok mûködési feltételein alapul kétszer kell lefutni: - elsõ alkalommal (hidegindítás), amikor a motor a környezeti hõmérsékletre van lehûtve, és a hûtõfolyadék, a motorolaj, a kipufogógáz utókezelõ rendszer és minden motorszabályozó berendezés stabilizálódott –0–30 °C között; - másodszor (melegindítás) egy 20 perces melegítés után, ami közvetlenül a hidegindítási ciklus után kezdõdik. A teszt során az 1.3. pont szerinti szennyezõ anyagokat kell vizsgálni. A motorfékpad nyomaték és fordulatszám jelét használva a teljesítményt a ciklus teljes idejére integrálni kell, megkapva ezáltal a motor ciklus során végzett munkáját. A gáznemû szennyezõ anyagok koncentrációját meg kell határozni a ciklus során, vagy a kezeletlen kipufogógázból a gázelemzõk jelének integrálásával e melléklet 3. függelékével összhangban, vagy egy teljes áramú CVS rendszer hígított kipufogógázának integrálásával, illetve zsákos módszerrel, e melléklet 3. függelékének megfelelõen. A részecskék esetében arányos mintát kell venni a hígított kipufogógázból a specifikált szûrõn részleges vagy teljes áramú hígító-rendszert használva. Az alkalmazott módszertõl függõen meg kell határozni a hígítatlan vagy a hígított kipufogógáz áramát a ciklusra vonatkozóan, a kibocsátott szennyezõ anyagok tömegének számításához. A tömeg emissziót a végzett munkára vonatkoztatva adódik minden szennyezõ komponensre a kibocsátás g/kWh értéke. Az emissziót (a g/kWh értéket) mind a hideg, mind a meleg tesztre meg kell határozni. A kombinált súlyozott emissziót a 10%-kal súlyozott hideg ciklus eredmény és a 90%-kal súlyozott meleg ciklus eredmény összege adja. A kombinált súlyozott emissziónak kell kielégítenie az elõírt határértéket. 2. Vizsgálati feltételek 2.1. Általános követelmények Minden térfogatot és térfogatáramot 273 K (0 °C) hõmérsékletre és 101,3 kPa nyomásra kell vonatkoztatni. 2.2. A motor vizsgálati feltételei 2.2.1. Mérni kell a motor által beszívott levegõ Ta abszolút hõmérsékletét és a kPa-ban kifejezett ps száraz légköri nyomást. Meg kell határozni az fa paramétert az alábbiak szerint:

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes